**Generalforsamling i Glostrup Musikor 17. februar 2025 i Aktivitetscentret.**

Dagsorden:

1. Valg af dirigent
2. Bestyrelsens beretning
3. Fremlæggelse og godkendelse af det reviderede regnskab
4. Fastlæggelse af kontingent
5. Behandling af indkomne forslag
6. På valg til bestyrelsen:

Formand: Marianne D. Lausen

Bestyrelsesmedlem Birgit Odby

Bestyrelsessuppleant Annalisa Hansen

Bestyrelsessuppleant Lisa Munck

Revisor Kirsten Sand

Revisorsuppleant Susanne Hjelmbjerg

1. Debat
2. Eventuelt

Der er 26 stemmeberettigede medlemmer til stede.

Marianne byder velkommen og takker for det store fremmøde.

Ad 1. Valg af dirigent.

Bestyrelsen foreslår Trine som dirigent. Hun vælges uden modkandidater med applaus. Trine takker for valget og oplyser at generalforsamlingen er rettidig indkaldt.

Ad 2 Bestyrelsens beretning.

Marianne henviser til den udsendte beretning og har kun en tilføjelse til beretningen, der står under nye medlemmer i årets løb, at Anne er startet i koret. Hun er ikke startet endnu på grund af personlige forhold men forsøger at komme på et senere tidspunkt. Medlemmerne havde ingen spørgsmål til beretningen men kommenterede at det var en fin beretning. Beretningen blev herefter godkendt.

Ad 3. Fremlæggelse og godkendelse af det reviderede regnskab.

Mette henviser til det udsendte regnskab. Revisoren har godkendt det. Alle medlemmer har indbetalt kontingentet rettidigt. Mette ønsker at der skrives navn på kontingentindbetalingen, så det er tydeligt hvem, der har indbetalt. Helst ikke mandens navn, da alle i husstanden har ikke nødvendigvis samme efternavn.

Følgende spørgsmål til regnskabet: Hvad er indbetaling til DOF? Birgitte svarer, at det er kontingent til Dansk Oplysningsforbund. Vi er medlem af DOF, fordi de har en lovpligtig forsikring til dirigenten, som er meget billigere end den vi tidligere havde i Tryg. Desuden kan der søges om tilskud til aktiviteter.

Et yderligere spørgsmål til regnskabet: Hvordan ved man hvor stort overskuddet skal være og hvorfor skal koret have et overskud. Bestyrelsen svarer, at tilskuddet fra Glostrup Kommune til dirigentlønnen gradvist bliver mindre og at vi ikke ved hvor meget det falder. Desuden ved vi ikke om vi får tilskud til arrangementer eks. fik vi ikke tilskud til julekoncerten fra Kulturpuljen fordi bevillingsmødet blev flyttet til efter koncerten og arrangementer må ikke afholdes før bevillingsmødet.

Regnskabet godkendes herefter.

Ad 4. Fastsættelse af kontingent.

Bestyrelsen varsler, at der kommer en kontingentstigning i 2026 eks. på kr. 200,00 hver halve år. Egenkapitalen mindskes år for år og vi ønsker alle fortsat at have råd til Mads hver mandag. Der bliver spurgt om der kan søges fonde. Bestyrelsen svarer at det er et kæmpearbejde og fondsmidler kan ikke benyttes til driften, altså lønninger. Fondsmidler skal oftest bruges til indkøb af materialer eller tilskud til koncerter. Der kommer et forslag fra et medlem om at der kan nedsættes et ad hoc-udvalg til fondssøgning, når der er behov for midler. Bestyrelsen og forsamlingen synes, det er en god ide.

Alle bifalder forslaget om kontingentstigning i 2026.

Ad 5. Indkomne forslag.

Annesofie har et velbegrundet forslag om at der bliver lagt videoer op med vores kor på YouTube og andre medieportaler. Det vil være en god måde til at vise hvad vi kan. Det skal selvfølgelig være med en god billed- og lydkvalitet. Desuden skal det være godkendt af Helle. Vi havde en god diskussion om dette emne. Marianne har drøftet det med Helle, som vil undersøge hvad der er lovligt. Helle har erfaring med en videooptagelse af koret på hendes skole, hvor de overskred ophavsretten til det, de havde indspillet. Hun undersøger hvad vi kan gøre indenfor lovens rammer.

Efter diskussionen frafalder Annesofie forslaget.

Ad 6. Valg til bestyrelsen.

På valg:

Formand Marianne D. Lausen: Stiller op til genvalg. Ingen modkandidater. Genvælges med applaus.

Bestyrelsesmedlem Birgit Odby: Stiller op til genvalg. Ingen modkandidater. Genvælges med applaus.

Bestyrelsessuppleant Annalisa Hansen: Stiller op til genvalg. Ingen modkandidater. Genvælges med applaus.

Bestyrelsessuppleant Lisa Munck: Stiller op til genvalg. Ingen modkandidater. Genvælges med applaus.

Revisor Kirsten Sand: Stiller op til genvalg. Ingen modkandidater. Genvælges med applaus.

Revisorsuppleant Susanne Hjelmbjerg: Stiller op til genvalg. Ingen modkandidater. Genvælges med applaus.

Der var en stor tak til bestyrelsen for det store arbejde, de udfører.

Ad 7. Debat.

Bestyrelsen har valgt at sætte 2 punkter på dagsordenen til debat.

1. Nytårskuren.

Birgit Wessel har sendt en skrivelse til bestyrelsen på vegne af mezzoerne om hvorvidt nytårskuren bør holdes. Der var kun 19 til stede i år. Er det ikke aktuelt at holde nytårskur mere?

Der blev en livlig debat/diskussion omkring emnet. De, der deltog, synes det var et fint arrangement. Flere havde meldt sig til, men var blevet syge, andre havde familiearrangementer.

Det er ikke så mange sociale arrangementer i koret, derfor mener flertallet at det vil være ærgerligt at droppe nytårskuren. Vi drøftede tidspunkt på ugen og formen, var omkring rullende datoer eller evt. en mandag, hvor man alligevel havde planlagt at være sammen med koret.

Konklusionen på en lang diskussion blev at vi holder fast ved at holde det en lørdag, men flytter det til den 3. lørdag i januar. I 2026 bliver det den 17. januar.

1. Korlørdag-

Vi skal diskutere om korlørdagen skal fortsætte i nuværende form, hvor vi tager til Tune kursuscenter til et dagskursus. Korets økonomi betyder, at der kun kan ydes et lille tilskud til medlemmerne i 2025, er det på kr. 110,00 pr. medlem. Brugerbetalingen er derfor på kr. 550,00 pr. medlem. Desuden betaler korets kasse honoraret til Mads og Helle, hvilket beløber sig til i alt kr. 5000,00.

En livlig diskussion kom derefter i forsamlingen. Alle mente at korlørdagen har stor værdi både med hensyn til det sociale og indøvning af numre. Alternativet til Tune Kursuscenter vil være at holde korlørdagen i aktivitetscentret, hvilket vil være betydelig billigere for korets medlemmer. Det kræver dog en del besvær med indkøb og klargøring af forplejning osv. Enkelte synes at korlørdagen i Tune er ret dyr, andre mener det er et spørgsmål om prioritering. Der kommer forslag om hvorvidt vi skal veksle mellem Tune og Aktivitetscentret. Vi beslutter at der skal være afstemning med håndsoprækning om afvikling af korlørdagen de næste 2 år. Der må stemmes på flere af følgende forslag.

1. Afholdelse af korlørdag hvert andet år i Tune og hvert andet år i Aktivitetscentret: 18 stemmer for forslaget.
2. Afholdelse af korlørdag i Tune hvert år: 12 stemmer for forslaget.
3. Afholdelse af korlørdag i Aktivitetscentret hvert år: 0 stemmer for forslaget.

Konklusion: Vi afholder korlørdag hvert andet år i Tune og hvert andet år i Aktivitetscentret. Der evalueres efter 2 år.

Ad 8. Eventuelt.

Marianne melder ud om vores jubilæumsfejring i koret, hvor medlemmer, der har været i koret henholdsvis i 25 år, 30 år, 35 år, 40 år osv. får en lille gave. Ingelise havde 35-års jubilæum i koret i 2024 og får en lille opmærksomhed.

Marianne spørger om aktivitetslisten og tilmeldingslisten til koncerter og arrangementer kan være anderledes? Hvad vil fungere bedst? Der kommer et forslag om at der kan være et link på aktivitetslisten til tilmeldingslisten på hjemmesiden. Det vil blive forsøgt.

Der bliver spurgt om der også kan komme et link til betaling. Det er desværre ikke muligt på nuværende tidspunkt.

Anita spørger om der kan sættes grænse for hvor mange, der er plads til i koret. Bestyrelsen svarer at der ofte er få tilmeldte til koncerterne, så en af stemmegrupperne er lidt tyndt bemandede. Vi vil gerne have flere i koret bl.a. af den grund, så annoncer gerne.

Trine afslutter herefter generalforsamlingen og takker for god ro og orden.

Referent: Karin